শহরের গোপন ডেরায় হানা! গোয়েন্দাদের হাতে এল কোটি টাকার জিনিস

ওয়েব ডেস্ক: গোপনে অভিযান চালিয়ে শহর কলকাতার (Kolkata) বুকে উদ্ধার ২৬ কোটি টাকার মাদক (Drugs)। মাদক চোরাচালানের বিরুদ্ধে অভিযান চালিয়ে বড় সাফল্য অর্জন করল ডিরেক্টরেট অফ রেভেনিউ ইন্টেলিজেন্স-এর (Directorate of Revenue Intelligence) কলকাতা জোনাল ইউনিট। অভিযানে উদ্ধার করা হয় বিপুল পরিমাণ মাদক। পাশাপাশি এই চালান চক্রের (Drug Trafficking Racket) মাস্টারমাইন্ড সহ মোট ১০ জনকে গ্রেফতার করা হয়। উদ্ধার হওয়া মাদকের আনুমানিক বাজারমূল্য প্রায় ২৬ কোটি টাকা।

শনিবার ভোররাতে একইসঙ্গে তিনটি জায়গায় তল্লাশি চালানো হয় বলে খবর। এদিন নেতাজি সুভাষচন্দ্র বসু আন্তর্জাতিক বিমানবন্দরে ব্যাংকক থেকে আগত তিন মহিলা সহ মোট চার স্মাগলারকে আটক করা হয়। এছাড়াও যাদবপুরের বিজয়গড় এলাকায় চক্রের মাস্টারমাইন্ডের বাড়িতে তল্লাশিতে বিপুল পরিমাণ হাইড্রোপনিক উইড, গাঁজা এবং কোকেন পাওয়া যায়। একই এলাকার এক ভাড়া বাড়িতেও বিপুল পরিমাণ গাঁজা উদ্ধার হয়।

আরও পড়ুন: যাদবপুরের ঘটনায় উপাচার্য এবং সিপিকে চিঠি জাতীয় মহিলা কমিশনের

ঘটনায় মাস্টারমাইন্ডের চার সহকারীকেও আটক করা হয়। তদন্তকারী গোয়েন্দারা জানান, এরা কলকাতায় মাদক বিক্রি ও সরবরাহের দায়িত্বে ছিল। শনিবার রাতে মোট ৩২.৪৬৬ কেজি গাঁজা, ২২.০২৭ কেজি হাইড্রোপনিক উইড, এবং ৩৪৫ গ্রাম কোকেন সহ বিপুল পরিমাণ মাদক উদ্ধার হয়। এছাড়া নগদ টাকাও বাজেয়াপ্ত করা হয়েছে।

মাদক চক্রের সঙ্গে জড়িত থাকার কারণে এদিন গ্রেফতার করা হয়েছে মোট ১০ জনকে। রবিবার ধৃতদের আদালতে পেশ করা হয় এবং বিচারাবিভাগীয় হেফাজতের আবেদন করা হয়েছে। কারণ তাদের প্রাথমিক জিজ্ঞাসাবাদে মাদক সরবরাহের আন্তর্জাতিক ও স্থানীয় নেটওয়ার্ক নিয়ে গুরুত্বপূর্ণ তথ্য সামনে এসেছে।

দেখুন আরও খবর:

The post শহরের গোপন ডেরায় হানা! গোয়েন্দাদের হাতে এল কোটি টাকার জিনিস first appeared on KolkataTV.